মীরা নায়ার

মীরা নায়ার (ইংরেজি: Mira Nair) (জন্ম: ১৫ অক্টোবর ১৯৫৭) একজন নিউ ইয়র্ক ভিত্তিক ভারতীয় চলচ্চিত্র পরিচালক, প্রযোজক এবং অভিনেত্রী। তার প্রযোজনা সংস্থার নাম মীরাবাই ফিল্মস।

তার প্রথম চলচ্চিত্র, সালাম বম্বে (১৯৮৮), কান চলচ্চিত্র উৎসবে গোল্ডেন ক্যামেরা পুরস্কার লাভ করে এবং শ্রেষ্ঠ বিদেশী ভাষার চলচ্চিত্রের জন্যে একাডেমি পুরস্কারে মনোনীত হয়। তিনি ভারতে পথশিশুদের জন্যে সালাম বালাত ট্রাস্ট নামে একটি প্রতিষ্ঠান স্থাপনে চলচ্চিত্র আয় ব্যবহার করেন। তিনি দীর্ঘদিন সৃজনশীল সহযোগী চিত্রনাট্যকার সোনি তারাপোরেভালার সাথে কাজ করেন, যার সাথে তার হার্ভার্ডে প্রথম পরিচয় ঘটে।

তিনি বিভিন্ন পুরস্কার জিতেছেন। এর মধ্যে জাতীয় চলচ্চিত্র পুরস্কার এবং বিভিন্ন আন্তর্জাতিক চলচ্চিত্র উৎসবের পুরস্কার রয়েছে। এছাড়াও তিনি একাডেমি পুরস্কার, গোল্ডেন গ্লোব, বিএএফটিএ পুরস্কার এবং ফিল্মফেয়ার পুরস্কারে মনোনীত হয়েছেন। তিনি ২০০৭ সালের বিদেশে ভারত ব্যক্তি পুরস্কারে ভূষিত হন। ২০১২ সালে তাকে ভারতের রাষ্ট্রপতি, প্রতিভা পাটিল কর্তৃক ভারতের তৃতীয় সর্বোচ্চ অসামরিক সম্মাননা পদ্মভূষণ পুরস্কার প্রদান করা হয়।

তার সাম্প্রতিকতম চলচ্চিত্রের মধ্যে অন্তর্ভুক্ত রয়েছে, রিজ উইদারস্পুনের সাথে ভ্যানিটি ফেয়ার, দ্য নেমসেক, এমিলিয়া, এবং দ্য রিল্যাকটেন্ট ফান্ডামেন্টালিস্ট।

প্রাথমিক জীবন 
তিনি দিল্লি বিশ্ববিদ্যালয়ের সম্মানজনক মিরান্ডা হাউজে লেখাপড়া করেন এবং পরবর্তিতে হার্ভার্ড বিশ্ববিদ্যালয় থেকে লেখাপড়া শেষ করেন।

কর্মজীবন 
২০০১ সালে তিনি একটি বিশৃঙ্খল পাঞ্জাবি ভারতীয় বিয়ে সম্পর্কে সাবরিনা ধাওয়ানের চিত্রনাট্যের মাধ্যমে মনসুন ওয়েডিং নামে একটি চলচ্চিত্র মুক্তি দেন। এই চলচ্চিত্র ভেনিস চলচ্চিত্র উৎসবে গোল্ডেন লায়ন পুরস্কার জেতে; যার মাধ্যমে নায়ার প্রথম নারী প্রাপক হিসেবে এই পুরস্কার লাভ করে।

ব্যক্তিগত জীবন 
মীরা নায়ার ১৯৫৭ সালে ভারতের রাউরকেলা, ওড়িশায় জন্ম নেন। তিনি কলাম্বিয়া বিশ্ববিদ্যালয়ের কাছাকাছি নিউ ইয়র্ক শহরে বাস করেন, যেখানে তিনি স্কুল অব আর্টসের চলচ্চিত্র বিভাগে একজন উপরি-অধ্যাপক হিসেবে কর্মরত। এবং যেখানে তার দ্বিতীয় স্বামী অধ্যাপক মাহমুদ মামদানিও একজন শিক্ষক হিসেবে কর্মরত রয়েছেন। ১৯৮৮ সালে তাদরে প্রথম পরিচয় ঘটে, যখন তিনি মিসিসিপি মাসালা 
চলচ্চিত্রের গবেষণার জন্য প্রথমবার উগান্ডা গিয়েছিলেন। পূর্বে তিনি আলোকচিত্রী মিচ এপস্টাইনকে বিয়ে করেছিলেন। নায়ার এক দশক ধরে একজন উৎসাহী অনুশীলনকারী হিসেবে যোগব্যায়াম অনুশীলন করে আসছেন; এমনকি একটি চলচ্চিত্র নির্মাণ করার সময়, তার অভিনেতা এবং কলাকুশলীদেরও যোগব্যায়াম অধিবেশনের মধ্য দিয়ে দিন শুরু হয়ে থাকে। নায়ার এবং মামদানির জোহরান নামে এক ছেলে রয়েছে।

চলচ্চিত্র তালিকা

পুরস্কার এবং স্বীকৃতি

আরও দেখুন

তথ্যসূত্র

আরও পড়ুন 
Jigna Desai: Beyond Bollywood: The cultural politics of South Asian diasporic film. New York: Routledge, 2004,  280 pp. ill.  (inb.) /  (hft.)
Gita Rajan: Pliant and compliant: colonial Indian art and postcolonial cinema. Women. Oxford (Print), ISSN 0957-4042 ; 13(2002):1, pp. 48–69.
Alpana Sharma: Body matters: the politics of provocation in Mira Nair's films. QRFV : Quarterly review of film and video, ISSN 1050-9208 ; 18(2001):1, pp. 91–103.
Pratibha Parmar: Mira Nair: filmmaking in the streets of Bombay. Spare rib, ISSN 0306-7971; 198, 1989, pp. 28–29.
Gwendolyn Audrey Foster: Women Filmmakers of the African and Asian Diaspora: Decolonizing the Gaze, Locating Subjectivity. Carbondale, Ill. : Southern Illinois University Press, 1997. 
 John Kenneth Muir: Mercy in Her Eyes: The Films of Mira Nair. Hal Leonard, 2006. , .

বহিঃসংযোগ 

১৯৫৭-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
ভারতীয় চলচ্চিত্র পরিচালক
ভারতীয় নারী চলচ্চিত্র পরিচালক
জাতীয় চলচ্চিত্র পুরস্কার (ভারত) বিজয়ী
হার্ভার্ড বিশ্ববিদ্যালয়ের প্রাক্তন শিক্ষার্থী
দিল্লি বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের অনুষদ
সুন্দরগড়ের ব্যক্তিত্ব
ভারতীয় সক্রিয়কর্মী
ভারতীয় হিন্দু
পাঞ্জাবি ব্যক্তি
মার্কিন মহিলা চলচ্চিত্র পরিচালক
নিউ ইয়র্ক শহরের চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
গোল্ডেন গ্লোব পুরস্কার বিজয়ী
শিল্পকলায় পদ্মভূষণ প্রাপক
কলাম্বিয়া বিশ্ববিদ্যালয়ের শিক্ষক
ভারতীয় নারী সক্রিয়কর্মী
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নারী শিল্পী
মার্কিন যুক্তরাষ্ট্রে ভারতীয় অভিবাসী
২১শ শতাব্দীর মার্কিন নারী
ভারতীয় পরিচালক